Hetimi i sulmit në Arizonë nxjerr në pah problemet e armëmbajtjes
Shumë mbrojtës të kontrollit të armëve nuk janë në favor të heqjes së garancisë kushtetuese për të mbajtur armë
Ekspozitat e armëve të zjarrit janë të zakonshme në gjithë Shtetet e Bashkuara. Ato mbahen rregullisht në çdo shtet, përfshirë Arizonën, ku një person i armatosur vrau gjashtë persona dhe plagosi rëndë një anëtare Kongresi dhe disa njerëz të tjerë në fillim të Janarit. Pas asaj dite tragjike në Tuson, në njërin nga dy panairet e armëve në Arizona, Kryetari i Bashkisë i Nju Jorkut, Majkëll Blumberg tha se një kamera e fshehtë kishte xhiruar një shkëmbim të paligjshëm për një rovole Glock nëntë milimetërshe, e njëjta armë e përdorur në përpjekjen për vrasje. Shitësi e shiti armën, pasi i hodhi një vështrim shkarazi dokumentit të identifikimit. Kryetari i Bashkisë Blumberg thotë se është shumë e thjeshtë për kriminelët, të droguarit dhe njerëzit me probleme mendore që të blejnë armë në Amerikë. Zoti Blumberg tha se Nju Jorku pagoi 100 mijë dollarë për të financuar hetimin e ekspozitës së armëve. Komisioneri i Policisë së Nju Jorkut Rei Kelli. Por ligjvënësit amerikanë refuzojnë të miratojnë ligje më të rrepta për kontrollin e armëve. Në vitin 2004 ata lanë të skadonte masën për ndalimin e baterive të armëve të zjarrit si ato të përdorura në Arizona. Përkundrazi, një shumicë në Kongres mbështet kundërshtarët e kontrollit të armëve që besojnë se armëmbajtja private është një masë kushtetuese kundër një qeverie tiranike. Lerri Pret është kryetar i shoqatës Pronarët e Armëve të Amerikës. I pyetur, për goditjen e viktimave të pafajshme, zoti Pret tha: Kryetari i Bashkisë Blumberg dhe shumë mbrojtës të kontrollit të armëve nuk janë në favor të heqjes së garancisë kushtetuese për të mbajtur armë. Por kryetari i bashkisë shprehet se rregullat më të forta në panairet e armëve janë një ndryshim i vogël, i nevojshëm për të shpëtuar jetë të pafajshme. Lerri Pret kundërshton, duke thënë se çdo rregull nga ana e qeverisë për armët e zjarrit është një rrugë e rrezikshme që mund të çojë në tirani.